 **** 

**LSW-WTC**

Speciális Dobószámok

**VERSENYKIÍRÁS**

**LSW-WTC Országos bajnokság és Igmándi Kupa Nemzetközi Dobóverseny**

**1. A verseny célja:** Az atlétikai dobó versenyzési lehetőség biztosítása, sportbarátságok ápolása és erősítése.

**2. Időpont és helyszín:** 2021. augusztus 07. (szombat) 09:30 óra Nagyigmánd, Jókai utcai dobópálya

3. Verseny rendezője és felelőse: Igmánd SC és Nagyigmánd KSK Mészáros Miklós, 2942 Nagyigmánd, Bajcsy-Zs. utca 2/A. Telefon: 20 9353936; 34/356-030, email: szenior.meszaros@freemail.hu 4.

**Versenyszámok –**

Igmándi merevnyelű kalapácsvetés O.B. szám –

Igmándi diszkoszvetés O.B. szám –

Súly magasbadobás O.B. szám –

Ó-görög (antik) diszkosz vetés – Igmándi Kupa

**5. Résztvevők:**

Mindazon női és férfi versenyzők U19 korosztálytól kezdődően ( 2002-2003-ban születettek ) az aktív korosztályon át az összes szenior korcsoportig, akik a versenyre a nevezési határidőig jelentkeznek és a nevezési díjat a helyszínen befizették. Helyszíni nevezést nem fogadunk el.

**6. Nevezési határidő:** 2021. július 15.

**7. Részvétel feltételei**: A nevezési szándék jelzése a megadott határidőig és a nevezési díj befizetése a verseny kezdete előtt. Versenyzésre alkalmas fizikai és egészségi állapot.

**8. Nevezési díj:** A nevezési díj 4.000 Ft, ami minden számban való részvételre jogosít és tartalmazza a közös ebédet és egy pólót. Az U19-es korcsoport 3.000 Ft-ot nevezési díjat fizet.

**9. Díjazás** Az országos bajnoki számokban a korcsoportoknak megfelelően az első három helyezett éremdíjazásban részesül. Az Igmándi Kupa legeredményesebb női és férfi versenyzője serlegdíjazásban részesül.

**10. Egyéb**: A versenyen mindenki saját felelősségére vesz részt, a versenyen mindenki csak egészséges állapotban versenyezhet. A balesetekért és anyagi károkért felelősséget nem vállalunk.

Figyelem! A verseny előtt, verseny közben, eredményhirdetésnél és az étkezésnél kérjük az érvényben lévő egészségügyi rendelkezéseket betartani. Negatív korona tesztet vagy oltási igazolványt kérjük bemutatni.

**11. Szállás:** Park Hotel – Bábolna 2 ágyas szoba 2 főnek 7.900,- Forint/éj 2 ágyas szoba 1 főnek 5.800,- Forint/éj Svédasztalos reggeli 2.500,- Forint/fő

A résztvevőknek a Nagyigmánd KSK pályán öltöző és fürdő áll rendelkezésre.

Nagyigmánd, 2021. június

Mészáros Miklós a verseny főszervező